1987/1990 භීෂණ සමයේ අතුªරුදන් වූ ඝාතනයට ලක් වූ සහ වද හිංසාවට ලක්වූවන් සමරමින් 20 වැනි අනුස්මරණ උත්සවය සහ සංවත්සර මහා සභාව අද (25) කොළඹදී පැවැත්වෙයි.අද පෙරවරු 10.00 ට ගුණසිංහපුර ෆ්‍රයිස් පිටියේ සිට ලේක්හවුස් වටරවුම දක්වා භීෂණ සමයේ ආපදාවට ලක් වූ පවුල්වල දෙමාපියන්, භාර්යාවන්, සහෝදර සහෝදරියන් හා දූදරුවන් දහස් ගණනක් සමඟින් මහ සංඝයා වහන්සේ පෙරටු කර ගනිමින් පා ගමනින් පැමිණ ඉන්පසු ශ්‍රී ජයවර්ධනපුර පාර්ලිමේන්තු මංසන්ධියේ පිහිටි අතුරුදන් වූවන්ගේ ජාතික ස්මාරකය වන“අහිංසකයන්ගේ ආරාමයේ” දී පෙරවරු 11.30 ට විරුවන් සමරා පුෂ්පෝපහාරය පවත්වා සර්ව ආගමික වතාවත්වලින් පසුව අනුස්මරණ උත්සවය ආරම්භ කරනු ඇත.